## Upute o postupku registracije obveza po Zakonu o preuzimanju dijela duga po Novom financijskom sporazumu iz 1988. godine te o izdavanju obveznica Republike Hrvatske radi zamjene tog duga

### NN 43/1997 (23.4.1997.), Upute o postupku registracije obveza po Zakonu o preuzimanju dijela duga po Novom financijskom sporazumu iz 1988. godine te o izdavanju obveznica Republike Hrvatske radi zamjene tog duga

# **NARODNA BANKA HRVATSKE**

Na temelju članka 14. stavka 3. i članka 27. stavka 1. Zakona o kreditnim
poslovima s inozemstvom ("Narodne novine" br. 43/96) i članka 74. stavka
1. točke 11. Zakona o Narodnoj banci Hrvatske ("Narodne novine" br. 35/95
- Pročišćeni tekst), guverner Narodne banke Hrvatske donosi

## **UPUTE**

### **O POSTUPKU REGISTRACIJE OBVEZA PO ZAKONU O PREUZIMANJU DIJELA DUGA PO NOVOM FINANCIJSKOM SPORAZUMU IZ 1988. G. TE O IZDAVANJU OBVEZNICA REPUBLIKE HRVATSKE RADI ZAMJENE TOG DUGA**

1. Obveze Republike Hrvatske po Zakonu o preuzimanju dijela duga po
Novom financijskom sporazumu iz 1988. g. te o izdavanju obveznica Republike
Hrvatske radi zamjene toga duga ("Narodne novine" br. 87/96) - u daljnjem
tekstu "Zakon", registriraju se u Narodnoj banci Hrvatske.

2. Dokumentaciju na registraciju Narodnoj banci Hrvatske podnosi platni
agent Republike Hrvatske Privredna banka Zagreb d.d., Zagreb.

3. Obveze po Zakonu iz točke 1. podnose se na registraciju na obrascima
iz Odluke o registraciji kreditnih poslova s inozemstvom ("Narodne novine"
br. 92/96), i to:

1) Obrazac KZ-2 (Prijava o zaključenom kreditnom poslu) pojedinačno
za obveze po obveznicama Serije A i Serije B zajedno s obrascem KZ-7 (Specifikacija
dužnika prema Republici Hrvatskoj);

2) Obrazac KZ-3 (Realizacija korištenja);

3) Obrazac KZ-4 (Plan otplate);

4) Obrazac KZ-4 (Realizacija otplate) za izvršenu gotovinsku otplatu
u svoti od 20,0 mil. USD i redovna plaćanja.

4. Obrasci iz točke 3. do donošenja novih uputa popunjavaju se prema
Uputama o načinu popunjavanja obrazaca za registraciju i evidenciju kredita
uzetih u inozemstvu ("Narodne novine" br. 77/94) uz sljedeće napomene:

*a) Obrazac KZ-2 (Prijava o zaključenom kreditnom poslu);*

- U obilježje br. 4. (Osnovni dužnik prema inozemstvu) treba upisati
matični broj Republike Hrvatske odnosno Ministarstva financija (3205991);

- U obilježje br. 5 (Korisnik kredita) treba:

a) u polju 1 zaokružiti kod "2"-više;

b) u polju 2 upisati 3000000.

Radi razrade obilježja br. 5 prilažu se dva obrasca KZ-7 (Specifikacija)
u kojima treba:

Specifikacija br. 1

a) u obilježju br. 11-koloni 3. upisati matične brojeve svih hrvatskih
dužnika definiranih u skladu s člankom 2. Zakona (hrvatske banke, krajnji
korisnici za koje su kredite zaključile ili garantirale banke izvan Republike
Hrvatske te Republika Hrvatska);

b) u obilježju br. 13 upisati pripadajuće svote duga za glavnicu svakog
pojedinog dužnika iz članka 2. Zakona;

Ako u trenutku podnošenja dokumentacije na registraciju nije poznata
raspodjela duga na hrvatske dužnike, u obrazac se upisuje samo matični
broj Republike Hrvatske i ukupna nominalna svota duga prema inozemstvu.
Nakon definitivnog utvrđivanja visine duga hrvatskih dužnika, banka agent
dostavit će na registraciju izmjenu obrasca KZ-7.

Specifikacija br. 2

a) u obilježju br. 11-koloni 3. upisati matične brojeve hrvatskih dužnika
kao u Specifikaciji br. 1;

b) u obilježju br. 13 upisati pripadajuće svote obveza svakog pojedinog
dužnika iz članka 2. Zakona prema Republici Hrvatskoj (samo glavnice) za
koje se izdaje jamstvo. Razliku svote ukupnog duga Republike Hrvatske i
svote pokrivene jamstvima hrvatskih dužnika treba uključiti u obveze Republike
Hrvatske. Obveze prenesene na Državnu agenciju za osiguranje štednih uloga
i sanaciju banaka treba prikazati odvojeno.

- U obilježje br. 6 (inozemni kreditor) treba upisati šifru agenta vjerovnika;

- U obilježje br. 12 i 13 (Ugovorena svota i svota korisnika) treba
upisati ukupnu svotu obveza uključujući i plaćenih 20,0 mil. USD iz Serije
B;

- U obilježje br. 27 (Reprogramiranje/Refinanciranje) treba upisati:
šifru sporazuma 2000 (Sporazum s ICC iz 1996);

- U obilježje br. 29 (Vrsta i namjena kredita) u polje 1 treba upisati
šifru vrste kredita "03" (financijski), a u polje 2, šifru namjene, i to
"51" (preuzimanje dijela duga i zamjena za obveznice Republike Hrvatske);

- U obilježju br. 33 (Vrsta inozemnog kreditora) treba zaokružiti kod
"7" - privatno plasirane obveznice;

Ostala obilježja u Prijavi o zaključenom kreditnom poslu i ostalim obrascima
popunjavaju se prema važećim uputama.

5. Uz obrasce iz točke 2. potrebno je priložiti kopije jamstava banaka
hrvatskih dužnika izdanih u korist Republike Hrvatske sukladno članku 9.
stavku 1. Zakona i kopije ugovora zaključenih između Republike Hrvatske
i hrvatskih krajnjih korisnika za koje hrvatske banke nisu zaključile kredit
ili nije bilo izdano jamstvo hrvatske banke.

6. Registraciji u Narodnoj banci Hrvatske podliježu i obveze za Alternativne
instrumente sudjelovanja izdanih na temelju Sporazuma o alternativnim instrumentima
sudjelovanja u zamjeni od 29. rujna 1988. g.

Dokumentaciju na registraciju podnose banke dužnici po ovim obvezama.

Obveze iz stavka 1. podnose se na registraciju na obrascima iz Odluke
o registraciji kreditnih poslova s inozemstvom tj.:

1. Obrascu KZ-2 (Prijava o zaključenom kreditnom poslu) gdje u:

a) obilježju br. 12 i 13. treba upisati svotu duga na dan 31. srpnja
1997. g.;

b) obilježju br. 27 treba upisati šifru 2010 (API Bonds);

c) obilježju br. 29 - polje 1 treba upisati šifru vrste kredita "03"
(financijski), a u polje 2 šifru namjene "22" (refinanciranje);

2. Obrascu KZ-3 (Realizacija korištenja) za formiranje postojećeg duga;

3. Obrascu KZ-4 (Planovi) za plan otplate glavnice i kamata.

7. Dokumentaciju iz točke 2. i 5. i 6. potrebno je dostaviti na registraciju
odmah nakon objavljivanja ovih Uputa.

8. Redovne otplate glavnice i kamata po obvezama iz Zakona, platni agent
podnosi na registraciju Narodnoj banci Hrvatske u rokovima propisanim u
Odluci o registraciji kreditnih poslova s inozemstvom.

9. Banka agent dužna je izvijestiti Ministarstvo financija ako hrvatska
banka dužnik ili krajnji korisnik iz članka 2. Zakona ne izvrše svoje obveze
plaćanja.

10. Prema potrebi, banke hrvatski dužnici, dostavit će Narodnoj banci
Hrvatske podatke o strukturi duga za obveznice u okviru Serije A i B po
krajnjim korisnicima.

11. Narodna banka Hrvatske će po obavijesti Ministarstva financija postupiti
u skladu s odredbom iz članka 16. stavka 3. Zakona.

Ministarstvo financija izvijestit će Narodnu banku Hrvatske i o hrvatskim
krajnjim korisnicima za koje hrvatska banka nije zaključila ili jamčila
kredit radi poduzimanja odgovarajućih mjera.

12. Ove Upute stupaju na snagu danom objave u "Narodnim novinama".

U. br. 39-100/4-97/KJK/MŠ
Zagreb, 18. travnja 1997.

Guverner
Narodne banke Hrvatske
**dr. Marko Škreb,** v. r.

Uputa, NN 43/1997-605